**A büntetés-végrehajtás országos parancsnokának**

**35/2016. (VIII. 25.) OP**

**szakutasítása**

**a PPP módszerrel üzemelő büntetés-végrehajtási intézetek működése**

**szakmai teljesítésigazolási rendjéről**

A büntetés-végrehajtási szervezet belső szabályozási tevékenységéről szóló 2/2013. (IX.13.) BVOP utasítás 7. pontja alapján - PPP módszerrel üzemelő bv. intézetek működésének teljesítésigazolási rendjéről - a következő szakutasítást adom ki:

**I.**

**A szakutasítás hatálya**

1. A szakutasítás hatálya a Büntetés-végrehajtás Országos Parancsnoksága (a továbbiakban BVOP) és a PPP módszerrel épült és üzemelő Tiszalöki Országos Büntetés-végrehajtási Intézet, valamint a Szombathelyi Országos Büntetés-végrehajtási Intézet (a továbbiakban: bv. intézet) közötti bérleti-szolgáltatási szerződések szakmai teljesítésigazolásával kapcsolatos külön feladatokra terjed ki.
2. Bérleti szolgáltatási szerződés alatt a következő szerződéseket értjük:
3. Határozott idejű ingatlan bérleti-szolgáltatási szerződés. - Tiszalök

/*Budapest, 2005. október 20*./ (továbbiakban: keretmegállapodás)

1. Szerződés a Szombathelyen, új 800 fő befogadóképességű Büntetés végrehajtási Intézet „PPP” konstrukcióban történő megvalósítása tárgyában /*Budapest, 2006. május 25*./ (továbbiakban: keretmegállapodás)
2. Vállalkozási szerződés férőhelybővítés tárgyában. /*2015. június 29.*/ (továbbiakban: a 280 fős férőhelybővítés tárgyában megkötött szerződés alapján)
3. Vállalkozási szerződés a férőhely üzemeltetése tárgyában a szombathelyi 020/3. hrsz-ú, ún. A/2-es épületben történő szolgáltatással.

/*Budapest,* *2015. szeptember 9./* (továbbiakban: A/2-es szerződés)

1. A Szombathelyi Országos Büntetés-végrehajtási Intézet A/2 épületében eszközök javítására, cseréjére, pótlására készült külön megállapodás.

*/Budapest,* *2016. július 1./ (*továbbiakban: külön megállapodás)

**II.**

**Általános és értelmező rendelkezések**

1. A számla érvényesítésével, utalványozásával, ellenjegyzésével kapcsolatos általános és részletes feladatokat és azok végrehajtásának módját a kötelezettségvállalás, ellenjegyzés, teljesítésigazolás, utalványozás és érvényesítés rendjének szabályozásáról szóló OP szakutasítás (továbbiakban: kötelezettségvállalásról szóló OP szakutasítás) tartalmazza.
2. A kötelezettségvállalásról szóló OP szakutasítás teljesítésigazolásra vonatkozó részét a bv. intézetek esetében is alkalmazni kell, kivéve ahol a teljesítésigazolásra jogosultak körét határozza meg. A teljesítésigazolásra jogosultak körét a bv. intézetek helyi szinten szabályozzák.

5. A szakutasításban a Szombathelyi Országos Bv. Intézet üzemeltetését végző FMZ Savaria Szolgáltató Korlátolt Felelősségű Társaság a továbbiakban Vállalkozónak, a Tiszalöki Országos Bv. Intézetet üzemeltető Szent Adorján Korlátolt Felelősségű Társaság Bérbeadónak felel meg.

**III.**

**Teljesítésigazolás a havi bérleti-szolgáltatási díj esetében**

6. A bv. intézet bérleti-szolgáltatási díjának számlázása a Monitoring szabályzat alapján megállapított büntető-pontok érvényesítésével, az azoknak megfelelő összegek levonásával történik. Bérleti szolgáltatási díj alatt értendő a továbbiakban a 2. pont alatti szerződések alapján kiszámlázandó díj.

7. A bv. intézet a folyamatosan vezetett Üzemeltetési napló alapján minden hónap végén a Monitoring szabályzatban meghatározottakat figyelembe véve kiszámolja a tárgyhónapban levonásra kerülő büntető-pontokat és kötbér összegeket.

A tárgyhavi Üzemeltetési naplót a bv. intézet egyezteti a Bérbeadó/Vállalkozó képviselőjével, az esetleges észrevételeket, hibajelzéseket megvizsgálja, szükség esetén azokat javítja, korrigálja.

A javított Üzemeltetési naplót a bv. intézet elektronikus formában megküldi az országos parancsnok gazdasági és informatikai helyettese Titkársági osztályának (a továbbiakban: Titkársági osztály) a tárgyhónapot követő hónap 5. napjáig, illetve a Titkársági osztállyal egyeztetett időpontig.

8. A Titkársági osztály ellenőrzi az Üzemeltetési napló adatainak, a büntető-pontok számának és kötbér összegének helyességét. Hiba esetén a bv. intézettel történt egyeztetést követően a bv. intézet 1 munkanapon belül megküldi a javított Üzemeltetési naplót ismételt ellenőrzésre.

9. Az ismételt ellenőrzés után a Titkársági osztály megküldi a bv. intézet részére a hibapont táblázatot, mely már csak a teljesítés-igazoláson szerepeltetendő hibapontokat tartalmazza. A bv. intézet Üzemeltetés-ellenőrzési és Koordinációs Osztályának vezetője (a továbbiakban: ÜEK osztályvezető) a Bérbeadó/Vállalkozó képviselőjének átadja aláírásra a hibapont táblázatot.

10. A Bérbeadónak/Vállalkozónak átadott büntető-pont lista alapján a bv. intézet a szabályzat mellékletét képező szakmai teljesítésigazolás(oka)t kiállítja. A Tiszalöki Országos Bv. Intézet az 1. mellékletet, a Szombathelyi Országos Bv. Intézet az 1., 2., 3. és 4. mellékleteket állítja ki, illetve az ezekhez tartozó, külön szerződésekben meghatározott dokumentumokat.

A szakmai teljesítésigazolásokat az intézetparancsnok által írásban kijelölt szakterületi vezetők, ügyintézők írják alá, ezzel igazolva a Bérbeadó/Vállalkozó kötelezettségeinek helyszíni teljesítését. A szakmai teljesítésigazolásokat minden esetben az intézetparancsnoknak is alá kell írnia.

11. A szakmai teljesítésigazolásokat legkésőbb a tárgyhónapot követő hó 10. napjáig meg kell küldeni a Titkársági osztálynak az igazolás mellékletét képező dokumentumokkal együtt.

12. A szakmai teljesítésigazolások alapján a Titkársági osztály dokumentálja az 5., 6., 7., 8. mellékletek szerinti Teljesítésigazolásokat, melyeket elektronikus formában tájékoztatásul megküld a Bérbeadó/Vállalkozó részére. Az igazolás tartalmazza az adott hónapban levonásra kerülő hibapontokat, valamint a Bérbeadó/Vállalkozó által kiszámlázható bérleti-szolgáltatási díj összegét.

13. A Bérbeadó/Vállalkozó a teljesítésigazolás(oka)t aláírva megküldi a BVOP felé, a bérleti-szolgáltatási díjat tartalmazó számlával együtt. Az aláírt teljesítésigazolások a BVOP általi visszaküldésének elmaradása a további ügymenetet közvetlenül nem befolyásolja.

14. A Titkársági osztály egyezteti a megküldött és visszaküldött teljesítésigazolások egyezőségét, valamint a számla és a teljesítésigazolás tartalmi egyezőségét.

Ellenőrzés után a teljesítésigazolást a Titkársági osztály feladja a teljesítésigazolásra jogosult elöljáró részére aláírásra.

15. A Titkársági osztály az aláírás után a számlát és az aláírt teljesítésigazolásokat, valamint az intézeti szakmai teljesítésigazolásokat feladja utalásra a BVOP Közgazdasági Főosztályának.

**IV.**

**Teljesítésigazolás egyéb számlák esetében**

16. Egyéb számlák benyújtása esetén a Bérbeadó/Vállalkozó a számlát megküldi igazolásra a bv. intézet felé.

17. A teljesítést az arra jogosult személy az igazolás dátumának és a teljesítés tényére történő utalás megjelölésével, aláírásával igazolja.

18. A szakmai teljesítésigazolást követően a bv. intézet a számlát a kapcsolódó bizonylatokkal együtt megküldi a Titkársági osztály felé.

19. A Titkársági osztály a számlát és mellékleteit feladja utalásra a BVOP Közgazdasági Főosztályának.

**V.**

**Záró rendelkezés**

20. Ez a szakutasítás 2016. szeptember 1-jén lép hatályba.

21. Hatályát veszti a a PPP módszerrel üzemelő büntetés-végrehajtási intézetek működésének szakmai teljesítésigazolási rendjének szabályozásáról szóló 1-1/53/2009. (XI.5.) OP intézkedés.

**Csóti András bv. altábornagy**

országos parancsnok

Mellékletek:

1. számú melléklet: [Szakmai teljesítésigazolás a Tiszalöki/Szombathelyi Országos Bv. Intézet bérleti-szolgáltatási szerződésében foglalt fizetési kötelezettség teljesítéséhez](http://bv.gov.hu/admin/download/b/b6/81000/2016_35szu-m01.docx)

2. számú melléklet: [Szakmai teljesítésigazolás a Szombathelyi Országos Bv. Intézet 280 fő férőhelybővítés tárgyában megkötött vállalkozási szerződésében foglalt fizetési kötelezettség teljesítéséhez](http://bv.gov.hu/admin/download/c/b6/81000/2016_35szu-m02.docx)

3. számú melléklet: [Szakmai teljesítésigazolás a Szombathelyi Országos Bv. Intézet A/2-es épületben történő szolgáltatás tárgyában megkötött vállalkozási szerződésében foglalt fizetési kötelezettség teljesítéséhez](http://bv.gov.hu/admin/download/d/b6/81000/2016_35szu-m03.docx)

4. számú melléklet: [Szakmai teljesítésigazolás a Szombathelyi Országos Bv. Intézet A/2-es épületben történő szolgáltatás tárgyában megkötött Külön megállapodásban foglalt fizetési kötelezettség teljesítéséhez](http://bv.gov.hu/admin/download/e/b6/81000/2016_35szu-m04.docx)

5. számú melléklet: [Teljesítésigazolás](http://bv.gov.hu/admin/download/f/b6/81000/2016_35szu-m05.docx)

6. számú melléklet: [Teljesítésigazolás 280 fő férőhelybővítés tárgyában megkötött vállalkozási szerződéshez](http://bv.gov.hu/admin/download/0/c6/81000/2016_35szu-m06.docx)

7. számú melléklet: [Teljesítésigazolás A/2-es épületben történő szolgáltatás tárgyában megkötött vállalkozási szerződéséhez](http://bv.gov.hu/admin/download/1/c6/81000/2016_35szu-m07.docx)

8. számú melléklet: [Teljesítésigazolás az A/2 épület üzemeltetésével kapcsolatos Külön megállapodáshoz](http://bv.gov.hu/admin/download/2/c6/81000/2016_35szu-m08.docx)